open-index/open-wikipedia-markdown huggingface dataset:
Γκάλλα (δόγης)

Ο **Γκάλλα**, τον οποίο τα χρονικά ύστερης χρονολογίας αναφέρουν ως **Γκάουλο** ή **Λουπάνιο** ήταν, σύμφωνα με την παράδοση, ο πέμπτος δόγης της Δημοκρατίας της Βενετίας τμήμα τότε, επίσημα, της Βυζαντινής Αυτοκρατορίας

## Βιογραφία
Σχεδόν καμία πληροφορία δεν είναι γνωστή γι'αυτόν. Τριβούνος στενά συνδεδεμένος με το φιλοβυζαντινό ρεύμα, δηλαδή του πολιτικού ρεύματος που είχε ως έδρα την Ηρακλιανή, το 755 τέθηκε επικεφαλής μιας αριστοκρατικής εξέγερσης, η οποία ανέτρεψε τον προκάτοχό του, Τεοντάτο, και τον τύφλωσε. Κυβέρνησε μόνο για διάστημα δεκατεσσάρων μηνών από εκείνη την στιγμή, μια περίοδο κατά την διάρκεια της οποίας ενισχύθηκε η δύναμη των Λομβαρδών με την άνοδο στον θρόνο του Δεσιδέριου, ενώ ο ίδιος ανατράπηκε από τον Ντομένικο Μονεγκάριο.

Ένας μύθος τον αναφέρει ως γενάρχη της οικογένειας των Μπαρότζι.

## Παραπομπές


Κατηγορία:Δόγηδες της Βενετίας
Κατηγορία:Βυζαντινοί του 8ου αιώνα
Κατηγορία:Βυζαντινοί κυβερνήτες της Βενετίας
Λι Έβανς

Ο **Λι Έντουαρντ Έβανς** (*Lee Edward Evans*, 25 Φεβρουαρίου 1947 - 19 Μαΐου 2021) ήταν Αμερικανός  αθλητής του στίβου, νικητής δύο χρυσών μεταλλίων στους Ολυμπιακούς Αγώνες του 1968.

Γεννήθηκε στις 25 Φεβρουαρίου του 1947 στη Μαντέρα της Καλιφόρνια. Στις 24 Ιουλίου του 1966, μαζί με τους Ρόμπερτ Φρέι, Τόμι Σμιθ και Θέρον Λιούις, κατέρριψαν στο Λος Άντζελες το παγκόσμιο ρεκόρ στα 4x400 μέτρα σκυταλοδρομία κι έγινε η πρώτη ομάδα που κατέβηκε τα 3 λεπτά (2.59.6) 

Στις 18 Οκτωβρίου του 1968, στην Πόλη του Μεξικού, κατέρριψε το παγκόσμιο ρεκόρ στα 400 μ. με χρόνο 43.86. Επίσης ήταν μέλος της αμερικανικής ομάδας, μαζί με τους Βίνσεντ Μάθιους, Ρον Φρίμαν και Λάρι Τζέιμς, που κατέρριψε και πάλι το παγκόσμιο ρεκόρ στα 4x400 μέτρα σκυταλοδρομία.  
Ο Λι Έβανς είχε ενεργό συμμετοχή στο Ολυμπιακό Σχέδιο για τα Ανθρώπινα Δικαιώματα.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αθλητές δρόμων ταχύτητας
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Αμερικανοί Ολυμπιονίκες
Κατηγορία:Ντόπινγκ στον αθλητισμό
The Walking Dead (τηλεοπτική σειρά)

Το ***The Walking Dead*** είναι αμερικανική δραματική - τρόμου τηλεοπτική σειρά του Φρανκ Ντάραμποντ, βασισμένη στη ομώνυμη σειρά κόμικς του Ρόμπερτ Κέρκμαν, του Τόνι Μουρ και του Τσάρλι Άντλαρντ. Ο Άντριου Λίνκολν, ενσαρκώνει τον βασικό ήρωα, έναν σερίφη Ρικ Γκράιμς, ο οποίος ξυπνάει από κόμμα στο νοσοκομείο, όπου νοσηλευόταν, αντικρίζοντας ζόμπι να έχουν κατακλύσει τον κόσμο. Κατόπιν, ο Ρικ, ξαναβρίσκει την οικογένειά του και γίνεται επικεφαλής μίας ομάδας από ανθρώπους που είχαν επιβιώσει. Με αυτή την ομάδα παλεύουν για την επιβίωση εναντίον των ζόμπι αλλά και διαφόρων ανθρώπων, οι οποίοι είναι επικίνδυνοι κι από τα ζόμπι. Ο πρώτος κύκλος διαδραματίζεται στην πόλη της Ατλάντας, αλλά και στις γύρω περιοχές, τοποθεσία που δεν αλλάζει έως και τα μισά της πέμπτης σεζόν. Ενώ από τα μισά της πέμπτης κι έπειτα η σειρά διαδραματίζεται στην Αλεξάνδρεια της Βιρτζίνιας.

Η σειρά έκανε πρεμιέρα στις 31 Οκτωβρίου του 2010, στο καλωδιακής κάλυψης κανάλι AMC και παγκοσμίως ξεκίνησε να προβάλλεται από τον Νοέμβριο στον κανάλι FOX. Οι υψηλές τηλεθεάσεις της σειράς έχουν οδηγήσει το κανάλι να έχει προβάλλει έως τώρα έξι σεζόν. Η έκτη σεζόν έκανε πρεμιέρα στις 11 Οκτωβρίου του 2015. Ενώ θα υπάρξει και έβδομη σεζόν με 16 επεισόδιο, η οποία θα κάνει πρεμιέρα τον Οκτώβριο του 2016. Παράλληλα και αρχής γενομένης από το 2015, το κανάλι ξεκίνησε μία νέα σεζόν, η οποία, κατά κάποιον τρόπο, αποτελεί πρίκουελ αυτής.

Σε γενικές γραμμές η σειρά απέσπασε καλές κριτικές και έχει υπάρξει υποψήφια για αρκετά βραβεία, όπως για παράδειγμα το *Writers Guild of America Award for Television: New Series* αλλά και *Χρυσή Σφαίρα Καλύτερης Τηλεοπτικής Σειράς (Δράμα)*.

## Επισκόπηση Σειράς

## Χαρακτήρες και Καστ

## Παραπομπές



## Εξωτερικοί σύνδεσμοι

*
*
*
*

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του AMC
Γενική Διοίκηση Ενόπλων Δυνάμεων Νότιας Ρωσίας

μικρογραφία|δεξιά|Θυρεός
Η **Γενική Διοίκηση Ενόπλων Δυνάμεων Νότιας Ρωσίας** (Ρωσικά: Особое совещание при Главкоме ВСЮР Osoboe soveščanie pri Glavkome VSJuR) ήταν ένα διοικητικό όργανο στην νότια Ρωσία το 1918 και το 1919, που εκτελούσε κυβερνητικές λειτουργίες στην περιοχή που ελεγχόταν από τα στρατεύματα του Ρωσικού Λευκού Κινήματος, του Εθελοντικού Στρατού και των Ενόπλων Δυνάμεων Νότιας Ρωσίας.
μικρογραφία|αριστερά|Σημαία
Ο προκάτοχος της Γενικής Διοίκησης ήταν το Πολιτικό Συμβούλιο, που ιδρύθηκε τον Δεκέμβριο του 1917. Το 1918, λόγω της αυξανόμενης εδαφικής επικράτειας που περιήλθε υπό τον έλεγχο του Εθελοντικού Στρατού, το ζήτημα της πολιτικής διοίκησης έγινε λογικό επόμενο. Η Γενική Διοίκηση δημιουργήθηκε στις 31 Αυγούστου 1918, υπό τον στρατηγό Μιχαήλ Αλεξέγιεφ. Οι λειτουργίες της Γενικής Διοίκησης διευκρινίστηκαν στις 3 Οκτωβρίου 1918. Ο επικεφαλής του Εθελοντικού Στρατού θα ήταν ο πρόεδρος της Γενικής Διοίκησης, η οποία θα λειτουργούσε σαν συμβουλευτικό όργανο στον επικεφαλής. Στις 8 Οκτωβρίου 1918, μετά τον θάνατο του Στρατηγού Αλεξέγιεφ, ο ρόλος του Ανωτάτου Αρχηγού δόθηκε στον Στρατηγό Άντον Ντενίκιν. Πρόεδροι της διοίκησης ήταν ο Άμπραμ Ντραγκομίροφ (Οκτώβριος 1918-Σεπτέμβριος 1919) και Αλεξάντερ Λουκόμσκι (Σεπτέμβριος-Δεκέμβριος 1919). Η Γενική Διοίκηση καταργήθηκε στις 30 Δεκεμβρίου 1919 από τον Ντενίκιν και αντικαταστάθηκε με την Κυβέρνηση του Αρχιστρατήγου των Ενόπλων Δυνάμεων της Νότιας Ρωσίας (Правительством при Главнокомандующем ВСЮР; Pravitel'stvom pri Glavnokoandujuščem VSJuR) και, τον Μάρτιο του 1920, την Νότια Ρωσική Κυβέρνηση.

Κατηγορία:Ιστορικές περιοχές της Ρωσίας
Κατηγορία:Λευκό κίνημα
Ένοπλες Δυνάμεις Νότιας Ρωσίας

Οι **Ένοπλες Δυνάμεις Νότιας Ρωσίας** (ΕΔΝΡ, ρωσικά: Вооружённые силы Юга России) που σχηματίστηκαν στις 8 Ιανουαρίου 1919, ενσωμάτωσαν πολλούς από τους μικρότερους σχηματισμούς του Λευκού Στρατού στη Νότια Ρωσία (που ονομάζεται “Λευκός Νότος” στην Σοβιετική ιστοριογραφία), περιλαμβανομένου του Εθελοντικού Στρατού (ο οποίος μετονομάστηκε σε Καυκάσιο Εθελοντικό Στρατό). Πέρα από αυτό οι ΕΔΝΡ περιλάμβαναν τον Στρατό του Ντον, τον Στρατό Κριμαίας-Αζοφικής, τις δυνάμεις του Βόρειου Καυκάσου και τον Στρατό του Τουρκεστάν.

Τον Ιανουάριο αριθμούσε 51.000 Πεζικό, 34.000 Ιππικό, 204 πυροβόλα Ελαφρού Πεδινού Πυροβολικού, 682 πολυβόλα και 6 θωρακισμένα τρένα. Μέχρι τον Ιούλιο 1919 είχε αυξηθεί σε 104.000 Πεζικό, 56.000 Ιππικό, 600 πυροβόλα Ελαφρού Πεδινού Πυροβολικού, 1.500 πολυβόλα, 19 αεροσκάφη, 34 θωρακισμένα τρένα, 1 Καταδρομικό, 5 Αντιτορπιλικά, 4 Υποβρύχια και 20 Κανονιοφόρους. Μέχρι τον Οκτώβριο, μετά από βαριές απώλειες και την μεταφορά μονάδων σε άλλους στρατούς, η δύναμη των στρατευμάτων μειώθηκε δραστικά.

Τον Απρίλιο του 1920 ο Άντον Ντενίκιν, αρχιστράτηγος των ΕΔΝΡ, μεταβίβασε όλη την εξουσία στον Πιότρ Βράγγελ, ο οποίος ανέλαβε την διοίκηση του λεγόμενου “Ρωσικού Στρατού”, ο οποίος περιλάμβανε όλες τις μονάδες που απέμεναν από την ΕΔΝΡ μετά την ήττα της.

## Διάταξη Μάχης των ΕΔΝΡ, αρχές 1919
### [[Εθελοντικός στρατός]] (μετονομάστηκε σε Καυκάσιος Εθελοντικός Στρατός)
*1ο Σώμα Στρατού (Στρατηγός Κουτέποφ)
*2ο Σώμα Στρατού (Στρατηγός Πρόμτοφ)
*5ο Σώμα Ιππικού (Στρατηγός Γιουζέφοβιτς)
*3ο Σώμα Ιππικού του Κουμπάν (Στρατηγός Σκούρο)
*Ομάδα Στρατιών Κιέβου (Στρατηγός Μπρέντοφ)

### Στρατός του Ντον
*Βόρεια Ομάδα (Σταρσίνα Σεμιλέτοφ)
*Νότια Ομάδα (Στρατηγός Σ. Ντενίσοφ)
*Πέραν του Ντον (Ζαντόνσκαγια) Ομάδα (Συνταγματάρχης Μπικαντόροφ)

### Στρατός του Καυκάσου
*1ο Σώμα Κουμπάν (Στρατηγός Ποσρόφσκι)
*2ο Σώμα Κουμπάν (Στρατηγός Ουλαγκούι, αργότερα Στρ. Ναχουμένκο)
*4ο Σώμα Κουμπάν (Στρατηγός Σατίλοφ, αργότερα Στρ. Τοπορκόφ)

### Στρατός του Τουρκεστάν
*Σύνθετη Μεραρχία Πεζικού Zakaspiyskaya (Υποστράτηγος Λαζάρεφ)
*Μεραρχία Τυφεκιοφόρων Turkestankaya (Υποστράτηγος Λιτβίνοφ)
*Μεραρχία Ιππικού (Υποστράτηγος Όραζ-Χαν Σεντάρ)

## Δες επίσης
*Νότια Ρωσική Κυβέρνηση

## Πηγές
*

Κατηγορία:Ρωσικός Εμφύλιος Πόλεμος
Κατηγορία:Λευκό κίνημα
Σπύρος Ραδίτσας

Ο **Σπύρος Π. Ραδίτσας** είναι Έλληνας συγγραφέας και ποιητής. Γεννήθηκε και μεγάλωσε στον Πειραιά. Είναι Πλοίαρχος του Εμπορικού Ναυτικού. Στο επάγγελμά του, τιμήθηκε δύο φορές από την Ακαδημία Αθηνών και τον Ελληνικό Ερυθρό Σταυρό, ενώ έτυχε και άλλων ναυτικών διακρίσεων, από τις Ελληνικές και Ξένες Αρχές. Εργάστηκε για πολλά χρόνια ως αρχιπλοίαρχος. Είναι βραβευμένο μέλος στο διοικητικό συμβούλιο της Λέσχης Αρχιπλοιάρχων.

Οι σκέψεις του, τα ποιήματα και τα διηγήματά του, έχουν φιλοξενηθεί κατά καιρούς, από περιοδικά και ανεξάρτητες εφημερίδες. Είναι μέλος της Ένωσης Ελλήνων Λογοτεχνών, ενώ έχει διακριθεί σε πανελλήνιους διαγωνισμούς. 

Βραβεύτηκε από την Ε.Ε.Λ. με το πρώτο βραβείο ποίησης και το χρυσό μετάλλιο πνευματικής αξίας Α΄ τάξεως και πρώτο βραβείο Ολοκληρωμένου Ποιητικού Έργου. Το 2019 του απενεμήθη από την Ε.Ε.Λ. το Α' Βραβείο Ποίησης για την ποιητική συλλογή "Ο λόγος στο Δρόμο".

Το 2022, απέσπασε άλλο ένα σημαντικό βραβείο. Η Ένωση Ελλήνων Λογοτεχνών του απένειμε το Α' Βραβείο Ολοκληρωμένου Έργου για τo ποιητικό έργο του "Μικροί Διάλογοι" (Εκδόσεις Χάρη Πάτση) που διακρίθηκε στον Πανελλήνιο και Παγκύπριο Λογοτεχνικό Διαγωνισμό της Ένωσης, του έτους 2022. Ο διαγωνισμός βράβευσε Ποιητικά Έργα, Διηγήματα, Χρονικά και Μαρτυρίες που εκδόθηκαν κατά τα έτη 2020, 2021 και 2022, σε εκδήλωση που πραγματοποιήθηκε την Τετάρτη 14 Δεκεμβρίου 2022, στην αίθουσα "Μιχαήλα Αβέρωφ" της Ε.Ε.Λ.

## Εργογραφία
* "Ο Διαβάτης", ποιήματα, 1981, με δεύτερη έκδοση το 2009
* "Άλφα - Ωμέγα", ποιήματα, 2010
* "Περίπατος με την Έψιλον", διηγήματα - ποιήματα, 2012
* "Επειγόντως", ποίηση, 2014
* "Παλιές φωτογραφίες", αφηγήματα, 2014
* "Εξ αφορμής", σημειώσεις, 2015
* "Με την πρώτη ματιά", επιγραμματικά, 2016
* "Κάπου Αλλού", αναφορές, 2017
* "Στις μπόρες με στυλ", χαϊκού με τίτλο, 2018
*"Ο Λόγος στο Δρόμο", ποίηση, 2019
*"Μικροί Διάλογοι", στοχασμοί, 2020
*"Προσωπικά", ποίηση, 2023
*"Από άλλη άποψη", ποίηση, 2025

Τον Απρίλιο του 2016 κυκλοφόρησε η μικρού μήκους ταινία του σκηνοθέτη Ανέστη Κορνέζου με τίτλο "Για σας που σας μοιάζω...", εμπνευσμένη από τα ποιήματα του Σπύρου Ραδίτσα. 

## Εξωτερικοί σύνδεσμοι
*spyrospraditsas.wordpress.com

Κατηγορία:Έλληνες συγγραφείς του 21ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κυβέρνηση Νότιας Ρωσίας

μικρογραφία|δεξιά|Θυρεός
Η **Κυβέρνηση της Νότιας Ρωσίας** (Ρωσικά: Правительство Юга России - Pravitel'stvo Yuga Rossii) ήταν μια κυβέρνηση του Λευκού κινήματος που εγκαθιδρύθηκε στη Σεβαστούπολη της Κριμαίας, τον Απρίλιο του 1920.

Ήταν ο διάδοχος της Νότιας Ρωσικής Κυβέρνησης του Άντον Ντενίκιν, που ιδρύθηκε τον Φεβρουάριο του 1920.
 
μικρογραφία|αριστερά|Σημαία
Ο Στρατηγός Πιότρ Βράγγελ ήταν ο κυβερνήτης (πράβιτελ-правитель),  ενώ επικεφαλής της ίδιας της κυβέρνησης ήταν ο Πρόεδρος του Συμβουλίου των Υπουργών, Αλεξάντερ Κριβοσέιν, με τον Πέτερ Στρούβε να υπηρετεί ως υπουργός εξωτερικών. Η κυβέρνηση επίσημα υιοθέτησε το όνομα “Κυβέρνηση Νότιας Ρωσίας” στις 16 Αυγούστου 1920, και έλεγχε την περιοχή Κυβερνείο Ταυρίδας της πρώην Ρωσικής Αυτοκρατορίας, δηλαδή, την Χερσόνησο της Κριμαίας και παρακείμενες περιοχές της ηπειρωτικής χώρας. 

Η Κυβέρνηση της Νότιας Ρωσίας έλαβε βοήθεια από τους Συμμάχους του Α΄ Παγκοσμίου Πολέμου περιλαμβανομένης της Γαλλίας (η οποία την αναγνώρισε τον Αύγουστο του 1920) και των Ηνωμένων Πολιτειών, καθώς και της πρόσφατα ανεξάρτητης Πολωνίας. Ωστόσο, η βοήθεια από το εξωτερικό σταδιακά στέρεψε, ώστε οι επιθέσεις των πρώην Ενόπλων Δυνάμεων της Νότιας Ρωσίας και του Εθελοντικού Στρατού, που τώρα ονομαζόταν Ρωσικός Στρατός, είχαν αποτύχει έξω από την Ταυρίδα.
 
Στις αρχές Νοεμβρίου, οι Μπολσεβίκοι έκαναν αποφασιστικές νίκες και μπήκαν στην Κριμαία. Ο Βράγγελ άρχισε εκκένωση 146.000 ανθρώπων προς Κωνσταντινούπολη με τις τελευταίες βάρκες να αναχωρούν στις 16 Νοεμβρίου. Με αυτή την αποχώρηση, νικήθηκαν τα τελευταία υπολείμματα των Λευκών δυνάμεων στην Ευρώπη.

## Παραπομπές


## Εξωτερικοί σύνδεσμοι
*1920-08-11 - Chronicling America - De-facto recognition of the Government of South Russia at the Library of Congress.
*1920-08-11 - Photo of the Government of South Russia at the encri.ru historical wiki.
*

Κατηγορία:Λευκό κίνημα
Κατηγορία:Ιστορία της Ρωσίας
Κατηγορία:Πρώην μη αναγνωρισμένα κράτη
Νότια Ρωσική Κυβέρνηση

200px|μικρογραφία|δεξιά|Θυρεός
Η **Νότια Ρωσική Κυβέρνηση** (Ρωσικά: Южнорусское Правительство) ήταν μία κυβέρνηση του Ρωσικού Λευκού κινήματος που εγκαθιδρύθηκε από τον Διοικητή των Ενόπλων Δυνάμεων Νότιας Ρωσίας, Άντον Ντενίκιν στο Νοβοροσίσκ του Κουμπάν, τον Μάρτιο του 1920 κατά την διάρκεια του Ρωσικού Εμφυλίου Πολέμου.
200px|μικρογραφία|αριστερά|Σημαία
Στις 27 Μαρτίου 1920, ο Ντενίκιν αναγκάστηκε να εκκενώσει το Νοβοροσίσκ για την Κριμαία, την οποία οι Λευκοί έλεγχαν από τον Ιούνιο του 1919. Ωστόσο, η πρόχειρη υποχώρηση δυσφήμισε τον Ντενίκιν ο οποίος παραιτήθηκε. Τον διαδέχτηκε ο Στρατηγός Πιότρ Βράγγελ, ο οποίος εξελέγη νέος Αρχιστράτηγος του Λευκού Στρατού από στρατιωτικό συμβούλιο. Η Νότια Ρωσική Κυβέρνηση διαλύθηκε στις 30 Μαρτίου στην Θεοδοσία. Ο Βράγγελ εγκατέστησε την νέα Κυβέρνηση της Νότιας Ρωσίας στην Σεβαστούπολη τον Απρίλιο.
μικρογραφία|αριστερά|Με πράσινο χρώμα η θέση της Νότιας Ρωσίας
Αυτή η απόπειρα εγκαθίδρυσης πολιτικής κυβέρνησης από τις Λευκές αρχές ήταν μια αναγνώριση ότι η προηγούμενη αμελής πολιτική διακυβέρνηση από την Γενική Διοίκηση Ενόπλων Δυνάμεων Νότιας Ρωσίας είχε κοστίσει στους Λευκούς σε πολιτική υποστήριξη.

## Παραπομπές


Κατηγορία:Λευκό κίνημα
Κατηγορία:Πρώην μη αναγνωρισμένα κράτη
Πάμπλο Αγουέρο

Ο **Πάμπλο Αγουέρο** (1977) είναι Αργεντινός σκηνοθέτης, σεναριογράφος και παραγωγός.

## Φιλμογραφία
*2005 *Lejos del sol* (μικρού μήκους) 
*2006 *Primera nieve* (μικρού μήκους)
*2008 *Salamandra*
*2009 *77 Doronship*
*2015 *Madres de los dioses*
*2015 *[[Η Εβίτα δεν κοιμάται πια εδώ]]*
*2018 *A Son of Man*
*2020 *Akelarre*

## Παραπομπές


## Εξωτερικοί σύνδεσμοι
*Ο Πάμπλο Αγουέρο στην IMDb

Κατηγορία:Αργεντινοί σεναριογράφοι
Κατηγορία:Αργεντινοί παραγωγοί ταινιών
Κατηγορία:Αργεντινοί σκηνοθέτες κινηματογράφου
Σάμαλι

Το **Σάμαλι** είναι γλύκισμα που παρασκευάζεται από σιμιγδάλι και γιαούρτι και αφού ψηθεί στο φούρνο, περιχύνεται με σιρόπι. 

## Προέλευση
Ως ***σάμπαλι***, το επιδόρπιο προήλθε από τη Συρία και έφτασε ως τη Σμύρνη, όπου πωλούνταν σε υπαίθριους πάγκους και καταστήματα.

Είναι σαν το ραβανί μόνο που περιέχει και μαστίχα και συνήθως λιγότερα ή καθόλου αυγά. Σε κάποιες παραλλαγές, στα υλικά προστίθεται και τριμμένη καρύδα και σε κάποιες άλλες μπορεί να συνδυαστεί με παγωτό καϊμάκι.

Κόβεται σε σχήμα ρόμβου κ τοποθετείται αμύγδαλο στο κέντρο της επάνω επιφάνειας.

## Παραπομπές

Κατηγορία:Γλυκά
Κατηγορία:Τρόφιμα μαγειρεμένα στο φούρνο
Κατηγορία:Ελληνική κουζίνα
Κατηγορία:Τουρκική κουζίνα
Κατηγορία:Κυπριακή κουζίνα
Alpha Κύπρου

Ο **Alpha TV Κύπρου** είναι κυπριακός τηλεοπτικός σταθμός παγκύπριας εμβέλειας. Ιδρύθηκε στις 13 Οκτωβρίου 2015 από τον ομώνυμο πανελλαδικό τηλεοπτικό σταθμό και εξέπεμψε για πρώτη φορά στις 29 Μαρτίου 2016 ως η μετεξέλιξη και συνέχεια του Alfa TV που πρωτοξεκίνησε το 1998. Γενικός διευθυντής είναι ο Πέτρος Πέτρου.

## Ιστορικό
***13 Οκτωβρίου 2015**: Ιδρύεται η ιδιοκτήτρια εταιρεία του καναλιού *Alpha Television Cyprus Limited* στην οποία μεγαλομέτοχος ήταν ο (αποθανών) επιχειρηματίας και ιδιοκτήτης του ομότιτλου ελληνικού τηλεοπτικού σταθμού Alpha TV, Δημήτρης Κοντομηνάς.
***9 Νοεμβρίου 2015**: Ο Δημήτρης Κοντομηνάς, καταθέτει στην Αρχή Ραδιοτηλεόρασης της Κύπρου, αίτημα για λήψη άδειας ελεύθερης Παγκύπριας εκπομπής.
***27 Νοεμβρίου 2015**: Ο τηλεοπτικός σταθμός Alpha TV λαμβάνει άδεια αυτόνομης Παγκύπριας εκπομπής.
***21 Μαρτίου 2016**: Γίνεται η επίσημη παρουσίαση του Alpha Κύπρου σε συνέντευξη τύπου. Παρουσιάζεται το πρόγραμμα του σταθμού και το προσωπικό που θα στελεχώσει το νέο κανάλι.
***4 Απριλίου 2016**: Ξεκινάει η λειτουργία του Alpha Κύπρου.
***11 Απριλίου 2018**: Πωλούνται όλες οι μετοχές στον όμιλο "Χ.Α. Παπαέλληνας Εμπορική ΛΤΔ" έναντι 7 εκ €.

## Σλόγκαν
*Έναρξη: ***Τον Απρίλιο έρχομαι σπίτι σου***
*Ακολούθως: ***Μαζί στον ALPHA Κύπρου***

## Λογότυπα

## Παραπομπές


## Εξωτερικοί σύνδεσμοι
*Η επίσημη ιστοσελίδα του Alpha Κύπρου
*Facebook
*Twitter
*Youtube
*Instagram
*AlphaNews.Live

Κατηγορία:Κυπριακοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2016
HMS Cossack

Έξι πλοία του Βρετανικού Βασιλικού Ναυτικού είχαν το όνομα **HMS ''Cossack***:

* [[HMS Cossack (1806)|HMS *Cossack* (1806)]] - πλοίο έκτης τάξης με 22 πυροβόλα το οποίο θα ονομαζόταν *Pandour*, όμως μετονομάστηκε σε Cossack πριν από την καθέλκυσή του το 1806. Διαλύθηκε το 1816.
* [[HMS Cossack (1854)|HMS *Cossack* (1854)]] - [[κορβέτα]] που παραγγέλθηκε ως *Witjas* από τη Ρωσία, κατασχέθηκε από την Βρετανία το 1854, πριν από την ολοκλήρωση της ναυπήγησης της και πωλήθηκε το 1875.
* [[HMS Cossack (1886)|HMS *Cossack* (1886)]] - [[καταδρομικό]] κλάσης *Archer* που καθελκύστηκε το 1886 και πωλήθηκε το 1905.
* [[HMS Cossack (1907)|HMS *Cossack* (1907)]] - [[αντιτορπιλικό]] κλάσης *Tribal* που καθελκύστηκε το 1907 και πωλήθηκε το 1919.
* [[HMS Cossack (F03)|HMS *Cossack* (F03)]] - αντιτορπιλικό κλάσης *Tribal* που καθελκύστηκε το 1937 και βυθίστηκε από το γερμανικό [[υποβρύχιο]] [[U-563 (υποβρύχιο)|U-563]] το 1941.
* [[HMS Cossack (R57)|HMS *Cossack* (R57)]] - αντιτορπιλικό κλάσης *C* που καθελκύστηκε το 1944 και διαλύθηκε το 1961.

== Δείτε επίσης ==
* [[USS Cossack|USS *Cossack'']]

Κατηγορία:Ονομασίες πλοίων του Βασιλικού Ναυτικού
Κατάλογος έργων του Πράδο

(το λήμμα αναφέρεται μόνο στα έργα ευρωπαϊκής ζωγραφικής του μουσείου)

Το μουσείο του Πράδο διαθέτει την πληρέστερη συλλογή ισπανικής ζωγραφικής και εξαίρετα έργα άλλων χωρών. Τα σημαντικότερα από αυτά είναι:

## Ιταλική ζωγραφική

## Ισπανική ζωγραφική

## Φλαμανδική ζωγραφική

## Ολλανδική ζωγραφική

## Γαλλική ζωγραφική

## Γερμανική ζωγραφική

## Αγγλική ζωγραφική

Κατηγορία:Μουσείο του Πράδο
Κατηγορία:Κατάλογοι έργων τέχνης ανά μουσείο
Κωνσταντίνος Λαμπριανίδης

Ο **Κωνσταντίνος Λαμπριανίδης του Παντελή** (Τραπεζούντα, 1896 -  31 Μαρτίου 1971) ήταν Έλληνας γιατρός και πολιτικός ποντιακής καταγωγής. Υπηρέτησε ως βουλευτής Δράμας.

## Βιογραφία
Τον Δεκέμβριο του 1953 ο αδερφός του Κωνσταντίνου, βουλευτής και υπουργός Λάμπρος Λαμπριανίδης, απεβίωσε. 

Ο Κωνσταντίνος Λαμπριανίδης, κέρδισε την έδρα σε αναπληρωματική εκλογή, στη Δράμα στις 24 Ιανουαρίου 1954 με 23.046 ψήφους επικρατώντας του Αλέξανδρου Μπαλτατζή, ο οποίος έλαβε 19.123 ψήφους. Στη συνέχεια εξελέγη στη Δράμα με την ΕΡΕ.
Πέθανε σε ηλικία 75 ετών στις 31 Μαρτίου 1971 και κηδεύτηκε την επομένη από το ναό της Αγίας Σοφίας, στη Θεσσαλονίκη.

## Παραπομπές


Κατηγορία:Βουλευτές Δράμας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Δ΄ Εθνική ποδοσφαίρου ανδρών 1989-90

Η **Δ΄ Εθνική Κατηγορία 1989–1990** ήταν η 3η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 116 ομάδων, οι οποίες χωρίστηκαν σε 6 ομίλους των 18–20 ομάδων. Ο πρωταθλητής του κάθε ομίλου προβιβάστηκε στην Γ΄ Εθνική Κατηγορία 1990–1991, ενώ για δεύτερη συνεχόμενη περίοδο καμιά ομάδα δεν υποβιβάστηκε στα τοπικά πρωταθλήματα.

## Βαθμολογίες
### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

## Παραπομπές


## Πηγές
* «Greece - List of Fourth Level Final Tables, 1989–1990», rsssf.com, Alexander Mastrogiannopoulos

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1989-1990
Infernal Overkill

***Infernal Overkill*** είναι ο τίτλος του πρώτου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε τον Μάιο του 1985 μέσω της δισκογραφικής εταιρείας "Steamhammer/SPV".

Η ηχογράφηση του άλμπουμ πραγματοποιήθηκε στο "Caet Studio" του Βερολίνου με την παραγωγή να αναλαμβάνει το ίδιο το συγκρότημα.

Οι κριτικές για το "*Infernal Overkill*" υπήρξαν ανάμεικτες, με το "Allmusic" να του δίνει δύο αστέρια με άριστα τα πέντε, αλλά το "Metal Storm" 8,8 / 10 και το "Metal Archives" 83%.

## Τραγούδια του δίσκου
* Όλα τα τραγούδια είναι συνθέσεις των Σίρμερ, Σίφρινγκερ και Σάντμαν.

## Τα μέλη των Destruction
Οι μουσικοί οι οποίοι ηχογράφησαν το "*Infernal Overkill*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Τόμι Σάντμαν** - τύμπανα

## Παραπομπές


## Πηγές
* Infernal Overkill - Destruction | Songs, Reviews, Credits | AllMusic
* Destruction - Infernal Overkill - Metal Storm
* Destruction - Infernal Overkill - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 1985
Γεώργιος Βλάχος (ακαδημαϊκός)

Ο **Γεώργιος Βλάχος** (14 Δεκεμβρίου 1912 - 31 Μαρτίου 1996) ήταν Έλληνας πανεπιστημιακός και ακαδημαϊκός.

## Βιογραφία
Γεννημένος στην Τρίπολη Αρκαδίας στις 1 Δεκεμβρίου 1912, έκανε νομικές σπουδές στο Πανεπιστήμιο Αθηνών και μετεκπαιδεύτηκε στη Γαλλία και τη Γερμανία. Εργάστηκε ως ερευνητής στο εξωτερικό και ως καθηγητής πολιτικών επιστημών στο Πάντειο Πανεπιστήμιο Αθηνών από το 1965 ως το 1968 και από το 1974 ως το 1980. Διατέλεσε πρύτανης στο Πάντειο και δίδαξε σε πανεπιστήμια του εξωτερικού. Εξελέγη μέλος της Ακαδημίας Αθηνών το 1983 και πρόεδρός της το 1990. Πέθανε στην Αθήνα στις 31 Μαρτίου 1996.

## Μερικά έργα
*Το Σύνταγμα της Ελλάδας (1954-55)
*Κοινωνιολογία των δικαιωμάτων του ανθρώπου (1976)
* Εισαγωγή στην ιστορία της πολιτικής σκέψεως (1976)
* Πολιτική ψυχολογία (1976)
* Πολιτική (1977, Α΄ τόμος)

## Παραπομπές


## Εξωτερικοί σύνδεσμοι
*Ψηφιακή βιβλιογραφία
*Γεώργιος Βλάχος στον ''Πανδέκτη'', του Εθνικού Ιδρύματος Ερευνών.

Κατηγορία:Πρόεδροι της Ακαδημίας Αθηνών
Κατηγορία:Μέλη της Ακαδημίας Αθηνών
Κατηγορία:Καθηγητές Παντείου Πανεπιστημίου
In the Sign of Evil

***In the Sign of Evil*** είναι ο τίτλος του πρώτου ΕΡ του γερμανικού thrash metal συγκροτήματος Sodom, το οποίο κυκλοφόρησε τον Μάιο του 1984 μέσω της δισκογραφικής εταιρείας "Devil's Game".

Οι κριτικές για το "*In the Sign of Evil*" υπήρξαν θετικές, με το "Sputnik Music" να το βαθμολογεί με μέσο όρο βαθμολογιών 4 / 5, το "Metal Storm" 8,1 / 10 και το "Metal Archives" 83%, ενώ το "Ultimate Guitar" του έδωσε την σχεδόν άριστη βαθμολογία 9,9 / 10..

Το ΕΡ επανεκδόθηκε μαζί με το πρώτο επίσημο LP του συγκροτήματος, "*[[Obsessed by Cruelty]]*" σε μορφή CD, ενώ το 2007 οι Sodom επανηχογράφησαν τα κομμάτια του ΕΡ και τα κυκλοφόρησαν στο άλμπουμ "*[[The Final Sign of Evil]]*".

## Τραγούδια του δίσκου

## Τα μέλη των Sodom
Οι μουσικοί οι οποίοι ηχογράφησαν το "*In the Sign of Evil*" ήταν οι εξής:

* **[[Τόμας Ζουκ|Angelripper]]** (Τόμας Ζουκ) - μπάσο, φωνητικά
* **Grave Violator** (Γιόζεφ Ντόμινιτς) - κιθάρα
* **[[Κρίστιαν "Witchhunter" Ντούντεκ|Witchhunter]]** (Κρίστιαν Ντούντεκ) - τύμπανα

## Παραπομπές


## Πηγές
* In the Sign of Evil - Sodom | Songs, Reviews, Credits | AllMusic
* Sodom - In the Sign of Evil (album review ) | Sputnikmusic
* Sodom - In the Sign of Evil - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1984
Υπερεκπληξία

Η **υπερεκπληξία** είναι νευρολογική διαταραχή που συνήθως χαρακτηρίζεται από υπερβολικές αντιδράσεις φόβου σε ερεθίσματα απτικά ή ακουστικά και υπερτονία. Η υπερτονία μπορεί να αφορά κυρίως τον κορμό, και εξασθενεί κατά τη διάρκεια του ύπνου και με το πέρας των ετών. Η κλασική υπερεκπληξία προκαλείται από γενετικές μεταλλάξεις σε σημαντικό αριθμό γονιδίων, που όλα διαδραματίζουν καίριο ρόλο στην παραγωγή γλυκίνης. Η γλυκίνη χρησιμοποιείται από το κεντρικό νευρικό σύστημα ως απαγορευτικός νευροδιαβιβαστής. Η υπερεκπληξία γενικά χαρακτηρίζεται ως γενετική ασθένεια , αλλα ορισμένες διαταραχές μπορούν να μιμηθούν το υπερβολικό ξάφνιασμα της υπερεκπληξίας.

## Συμπτώματα
Τα τρία κύρια συμπτώματα της υπερεκπληξίας είναι η ακαμψία, οι υπερβολικές αντιδράσεις σε ερεθίσματα που ξεκινούν από τη γέννηση και μια μικρή περίοδος που συνδυάζεται η ακαμψία με ακούσιες κινήσεις φόβου. Οι πάσχοντες αισθάνονται την ακαμψία, η οποία περιλαμβάνει ανοιγοκλείσιμο των ματιών και επέκταση των ακροτήτων ακολουθούμενες από περίοδο πλήρους ακαμψίας και ανεξέλεγκτων πτώσεων περιστασιακά. Αρχικά, η νόσος διαιρείται σε ΄΄μεγάλη΄΄ και ΄΄μικρή΄΄ κλίμακα, με την μικρή να χαρακτηρίζεται από υπερβολικές αντιδράσεις έκπληξης, αλλά χωρίς ακαμψία. Για τη μεγάλη, υπάρχουν μόνον γενετικές αποδείξεις για την ύπαρξή της. Άλλα σημάδια και συμπτώματα της υπερεκπληξίας ειναι επεισοδιακή νεογνική άπνοια, υπερκινητικότητα κατά τη διάρκεια του ύπνου και αντανακλαστικές κινήσεις της κεφαλής. Η σχέση με περιπτώσεις αιφνίδιου θανάτου εμβρύων δεν έχει εξακριβωθεί. 
Γενετικά Προκαλείται από μια ποικιλία γονιδίων, που κωδικοποιούν προ- και μετασυναπτικές πρωτεΐνες. Η εκδήλωση των συμπτωμάτων ποικίλλει και εξαρτάται από το ποιο γονίδιο έχει επηρεαστεί.

## Θεραπεία
Η πιο συνήθης αποτελεσματική ίαση είναι η κλοναζεπάμη, η οποία οδηγεί σε αυξημένη αποτελεσματικότητα ενός άλλου κληρονομικού νευροδιαβιβαστή, GABA. Υπάρχουν αναφορές για χρήση Λεβετιρακετάμης στην εκ γενετής και επίκτητης υπερεκπληξίας. Σε περιπτώσεις υπερτονίας και άπνοιας, τα μέλη του σώματος και το κεφάλι τα φέρουμε προς τα εμπρός για να καταπολεμηθούν τα συμπτώματα. Αυτή ονομάζεται κίνηση Βιβεγκάνο από το όνομα του γιατρού που την εφηύρε.

## Ιστορικό
Η διαταραχή, αρχικά, περιγράφηκε το 1958 απο τους Κιρστάιν και Σιλφβερσκιολντ, οι οποίοι κατέγραψαν το περιστατικό μιας οικογένειας με πανομοιότυπες κρίσεις. Το 1962 οι δρ Κοκ και Μπράιν κατέγραψαν ένα άγνωστο κληρονομικό σύνδρομο, ξεκινώντας ως υπερτονία σε βρέφη. Έπειτα από γενετικές αναλύσεις έχει βρεθεί μια μετάλλαξη στο γονίδιο GLRA1, η οποία ήταν η πρώτη που συσχετίστηκε με την υπερεκπληξία.

## Παραπομπές


Κατηγορία:Νευρολογικές παθήσεις
Κατηγορία:Αντανακλαστικά
HMS Carysfort (R25)

Το **HMS&nbsp;''Carysfort*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]]. Παραγγέλθηκε το 1941 και αρχικά σχεδιάζονταν να ονομαστεί HMS&nbsp;*Pique*. Τελικά ονομάστηκε *Carysfort* και ήταν το πέμπτο πλοίο του Βασιλικού Ναυτικού με αυτό το όνομα.

== Κατασκευή ==
Ναυπηγήθηκε στις εγκαταστάσεις της [[J. Samuel White|J. Samuel White & Co]]. Οι εργασίες σχεδιάζονταν να ξεκινήσουν στις 4&nbsp;Μαΐου 1943, όμως τελικά άρχισαν στις 12&nbsp;Μαΐου εξαιτίας γερμανικών βομβαρδισμών. [[Καθέλκυση|Καθελκύστηκε]] στις 25&nbsp;Ιουλίου 1944 και ολοκληρώθηκε στις 20&nbsp;Φεβρουαρίου 1945. Αρχικά έφερε το αναγνωριστικό R25, όμως αυτό άλλαξε σε D25 μετά το τέλος του [[ΒΠΠ|Β΄ Παγκοσμίου Πολέμου]].

== Επιχειρησιακή ιστορία ==
Μεταπολεμικά το *Carysfort* στάλθηκε στην εφεδρεία και εν συνεχεία εκσυγχρονίστηκε. Το 1956 και ξανά το 1958 επέστρεψε στην ενεργό δράση, επιχειρώντας στην [[Μεσόγειος Θάλασσα|Μεσόγειο]] και σε βρετανικά νερά. Το 1959 ανήκε στον [[Μητροπολιτικός Στόλος|Μητροπολιτικό Στόλο]] (*Home Fleet'') και έλαβε μέρος στις εκδηλώσεις του Ναυτικού στο Πόρτσμουθ (Navy Days). Κατά την κρίση στην Ινδονησία βρίσκονταν στην Άπω Ανατολή.

Την περίοδο Νοεμβρίου 1962 - Μαΐου 1964 πραγματοποιήθηκαν επισκευές και ανανέωση του σκάφους στο Γιβραλτάρ και στην συνέχεια εντάχθηκε στην 27η&nbsp;Μοίρα Συνοδείας με την οποία επιχείρησε σε Μεσόγειο και Άπω Ανατολή. Η τελευταία αποστολή του ήταν στην Άπω Ανατολή, συγκεκριμένα στο διάστημα Οκτωβρίου 1967 - Οκτωβρίου 1968.

Τον Φεβρουάριο του 1969 το παλαιό αντιτορπιλικό επέστρεψε οριστικά στην εφεδρεία και το επόμενο έτος πωλήθηκε για σκραπ.

## Παραπομπές


## Βιβλιογραφία
* 

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου
Ιμέλντα Μάρκος

Η **Ιμέλντα Μάρκος** (*Imelda Marcos*, 2 Ιουλίου 1929) είναι η χήρα του προέδρου των Φιλιππίνων Φερδινάντο Μάρκος. Διετέλεσε πρώτη κυρία των Φιλιππίνων 1965-1986.

## Παραπομπές


Κατηγορία:Φιλιππινέζοι πολιτικοί
Κατηγορία:Αποδέκτες του Τάγματος της Φιλίας των Λαών
Σουαζέλ

Το **Σουαζέλ** (γαλλικά *Choisel*) είναι γαλλική κοινότητα στον Νομό των Ιβλίν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Σουαζελιέν (γαλλικά: *Choiséliens*).

Αυτή η μικρή αγροτική πόλη βρίσκεται στην περίμετρο του Περιφερειακού Φυσικού Πάρκου της κοιλάδας Σεβρέζ και φιλοξεεί το Κάστρο Μπρετέιγ.

## Τοποθεσία
Η Σουαζέλ βρίσκεται στα νοτιοανατολικά της Ιβελίν και στην άνω κοιλάδα Σεβρέζ, στην άκρη της Εσόν, περίπου 20 χιλιόμετρα νοτιοδυτικά των Βερσαλλιών και 15 χιλιόμετρα βορειοανατολικά του Ραμπουγιέ.

## Δημογραφία
Το 2013, ο δήμος είχε 539 κατοίκους. Η εξέλιξη του αριθμού των κατοίκων που είναι γνωστή από τις απογραφές πληθυσμού που πραγματοποιούνται στην πόλη από το 1793. Από τον 21ο αιώνα, η πραγματική απογραφή των κοινοτήτων με λιγότερους από 10.000 κατοίκους γίνεται κάθε πέντε χρόνια, σε αντίθεση άλλες πόλεις όπου γίνεται μια δειγματοληπτική έρευνα κάθε χρόνο.

## Παραπομπές


Κατηγορία:Κοινότητες των Ιβλίν
Συνέδριο του Κομμουνιστικού Κόμματος της Σοβιετικής Ένωσης

Το **Συνέδριο του Κομμουνιστικού Κόμματος της Σοβιετικής Ένωσης** () ήταν η συνέλευση των εκπροσώπων του Κομμουνιστικού Κόμματος της Σοβιετικής Ένωσης και των προκατόχων του. Σύμφωνα με το καταστατικό του κόμματος ήταν το ανώτατο κυβερνόν σώμα ολόκληρου του ΚΚΣΕ. Ανάμεσα σε δύο συνέδρια την ηγεσία του κόμματος είχε η Κεντρική Επιτροπή. Η συχνότητα διεξαγωγής και η ονομασία του κόμματος άλλαξε αρκετές φορές.

## Κατάλογος συνεδρίων του κόμματος

## Παραπομπές


Κατηγορία:Κομμουνιστικό Κόμμα της Σοβιετικής Ένωσης
I See Fire

To ***I See Fire*** είναι τραγούδι του Άγγλου τραγουδιστή και τραγουδοποιού Εντ Σίραν, ο οποίος το ηχογράφησε, κάνοντας, παράλληλα, και την παραγωγή. Το τραγούδι δημιουργήθηκε για να συμπεριληφθεί στο soundtrack της ταινίας *[[Χόμπιτ: Η Ερημιά του Νοσφιστή]]* (2013), στην οποία εμφανίζεται στους τίτλους τέλους της. Ο Πίτερ Τζάκσον είχε ζητήσει ο ίδιος από τον Σίραν να γράψει ένα τραγούδι για την ταινία του, κατόπιν προτροπής της κόρης του. Ο Σίραν είδε την ταινία, έγραψε το κομμάτι και σχεδόν το ηχογράφησε σε μία ημέρα.

Το κομμάτι έγινε διαθέσιμο μέσω download στις 5 Νοεμβρίου 2013, με το video clip να κυκλοφορεί την ίδια ημέρα. Το τραγούδι μπήκε στα βρετανικά chart, φτάνοντας το νούμερο 13, ενώ στη Νέα Ζηλανδία έφτασε το νούμερο 1, θέση την οποία διατήρησε για έξι εβδομάδες. Το τραγούδι υπήρξε και υποψήφια για βραβείο Satellite.

## Παραπομπές


## Εξωτερικοί σύνδεσμοι
* 

Κατηγορία:Τραγούδια του 2013
Κατηγορία:Χόμπιτ (σειρά ταινιών)
Κατηγορία:Τραγούδια του Εντ Σίραν
Κατηγορία:Singles του 2013
Κατηγορία:Singles της Decca Records
Κατηγορία:Singles της WaterTowerMusic
Chim Chim Cher-ee

To **Chim Chim Cher-ee** είναι ένα κομμάτι των Ρόμπερτ Σέρμαν και Ρίτσαρντ Σέρμαν, το οποίο γράφτηκε για την ταινία της Disney, *[[Μαίρη Πόππινς (ταινία)|Μαίρη Πόππινς]]* (1964). Στην ταινία ερμηνεύεται από τον Ντικ Βαν Ντάικ και την Τζούλι Άντριους. Ακόμα και σήμερα η Disney το χρησιμοποιεί στα θεματικά της πάρκα. Το τραγούδι κέρδισε το Όσκαρ Καλύτερου Πρωτότυπου Τραγουδιού το 1964.

## Παραπομπές


## Περαιτέρω μελέτη
*Sherman, Robert B. *[[Walt's Time: from before to beyond]]*. Santa Clarita: Camphor Tree Publishers, 1998.

Κατηγορία:Τραγούδια του 1964
Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού
Δαμασίθυμος

Ο **Δαμασίθυμος** ήταν βασιλέας της Καλύνδου, μιας πόλης της αρχαίας Καρίας, γιος του Κανδαύλη.

Ο Ηρόδοτος τον αναφέρει στα βιβλία «Πολύμνια» και «Ουρανία» της συλλογής «Ιστορίαι», ενώ αναφέρεται και από τον Πολύαινο στα «Στρατηγήματα».

Ο Δαμασίθυμος ήταν σύμμαχος του Ξέρξη κατά τη διάρκεια της δεύτερης περσικής εισβολής στην Ελλάδα. Πολέμησε στη ναυμαχία του Αρτεμισίου και στη ναυμαχία της Σαλαμίνας το 480 π.Χ, στην οποία σκοτώθηκε. Ήταν διοικητής του μοναδικού πλοίου των Καλυνδέων.

Το πλοίο του, μαζί με τα πλοία από την Αλικαρνασσό, την Κω και τη Νίσυρο, ήταν υπό τις διαταγές της Αρτεμισίας. Ο στόλος της Αρτεμισίας έλαβε την καλύτερη φήμη, μετά από τον στόλο της Σιδώνας, ενώ ο Δαμασίθυμος ήταν από τους πιο γνωστούς διοικητές του περσικού στόλου.

Σκοτώθηκε στη ναυμαχία της Σαλαμίνας, όταν η Αρτεμισία βύθισε το πλοίο του, αν και ήσαν σύμμαχοι, καθώς ήθελε να ξεφύγει από μια αθηναϊκή τριηρή υπό τις διαταγές του Αμεινία που την καταδίωκε. Το πλοίο του Δαμασιθύμου βυθίστηκε και όλο το πλήρωμα του σκοτώθηκε Όταν ο Ξέρξης είδε την Αρτεμισία να βυθίζει το πλοίο του Δαμασιθύμου, νόμιζε πως η Αρτεμισία βύθισε μια ελληνική τριήρη και φαίνεται να είπε το εξής: «Οι άνδρες μου έγιναν γυναίκες και οι γυναίκες μου άνδρες». Αλλά, σύμφωνα με τον Πολύαινο, είπε: «Ω Δία, έφτιαξες τις γυναίκες από υλικό ανδρών και τους άνδρες από υλικό γυναικών».

Σύμφωνα με τον Ηρόδοτο, η Αρτεμισία είχε νωρίτερα διαφωνήσει με τον Δαμασίθυμο όταν βρίσκονταν στον Ελλήσποντο: «Σήμερα, αν και γνωρίζω πως είχε κάποιες διαφορές μαζί του στο παρελθόν, ενώ βρίσκονταν ακόμα στον Ελλήσποντο, δεν μπορώ να πω με σιγουριά πως ότι συνέβη ήταν εκδίκηση ή αν το πλοίο των Καλυνδέων βρέθηκε τυχαίως στον δρόμο της».

## Παραπομπές



κατηγορία:Πρωταγωνιστές των Περσικών Πολέμων
Πορθμός της Μαλάκκας

[thumb|right|300px|Ο πορθμός της Μαλάκκας όπως ορίζεται από τον [Διεθνής Υδρογραφικός Οργανισμός|Διεθνή Υδρογραφικό Οργανισμό.]]
Ο **Πορθμός της Μαλάκκας** () είναι μία στενή θαλάσσια έκταση, μήκους 800 χιλιόμετρα μεταξύ της Μαλαισιανής χερσονήσου και του νησιού Σουμάτρα της Ινδονησίας. Ονομάστηκε έτσι από το Σουλτανάτο της Μαλάκκας, το οποίο κυριαρχούσε στο αρχιπέλαγος μεταξύ του 1400 και 1511. Ο πορθμός είναι από την αρχαιότητα μέχρι και σήμερα ένα από τα πιο κομβικά σημεία του πλανήτη και η κύρια ακτοπλοϊκή δίοδος ανάμεσα στον Ινδικό και στον Ειρηνικό, συνδέοντας τις οικονομίες της Κίνας, της Νότιας Κορέας και της Ιαπωνίας με την Ινδία και το Πακιστάν. Περίπου 94.000 πλοία πλέουν ετησίως δια του πορθμού, μεταφέροντας περίπου το ένα τέταρτο των παγκόσμιων αγαθών, συμπεριλαμβανομένου του πετρελαίου. Το ελάχιστο βάθος του πορθμού είναι 25 μέτρα. Στην ανατολική είσοδο του πορθμού δεσπόζει η Σιγκαπούρη, ένα αναπτυγμένο νησιωτικό κράτος και ένα από τα μεγαλύτερα οικονομικά κέντρα της Ασίας. Περίπου στο μέσο του πορθμού επίσης είναι χτισμένη η Κουάλα Λουμπούρ, πρωτεύουσα και μεγαλύτερη πόλη της Μαλαισίας.

## Παραπομπές


## Εξωτερικοί σύνδεσμοι
* 

Μαλάκκας
Κατηγορία:Γεωγραφία της Μαλαισίας
Κατηγορία:Γεωγραφία της Ινδονησίας
Κατηγορία:Γεωγραφία της Σιγκαπούρης
Carry On Wayward Son

To **Carry On Wayward Son** είναι ένα τραγούδι του αμερικανικού Progressive Rock συγκροτήματος Kansas, το οποίο συμπεριλήφθηκε στον δίσκο *[[Leftoverture]]*, το 1976. Κυκλοφόρησε και single την ίδια χρόνια, το οποίο έφτασε στα αμερικανικά  *Billboard Hot 100* στην 11η θέση. Μία μειωμένη χρονικά εκτέλεση κυκλοφόρησε και στην Αγγλία, μπαίνοντας κι εκεί στα chart, φτάνοντας την 51η θέση, μπαίνοντας έτσι για πρώτη φορά στα βρετανικά chart. Το single, επίσης, έγινε χρυσό στις ΗΠΑ. Ωστόσο, πρόκειται για ένα από τα γνωστότερα κομμάτια του σχήματος, μάλιστα ο τηλεοπτικός σταθμός *[[VH1]]*, το κατέταξε 91ο, στη λίστα του με τα *100 Σπουδαιότερα Hard Rock Τραγούδια όλων των εποχών*. Το κομμάτι χρησιμοποιείται και στη γνωστή αμερικανική σειρά *[[Supernatural]]* τόσο εντός τη σεζόν, αλλά περισσότερο πλέον ως το θέμα που ακούγεται στο φινάλε επεισόδιο κάθε σεζόν.

## Παραπομπές


Κατηγορία:Τραγούδια του 1976
Κατηγορία:Τραγούδια των Kansas
Κατηγορία:Singles του 1976
Αλέξης Ζήρας

Ο **Αλέξης Ζήρας** είναι Έλληνας κριτικός λογοτεχνίας, γραμματολόγος και μεταφραστής.    
                                                                                                                     
## Βιογραφία
Γεννήθηκε τον Νοέμβριο 1945 στην Αθήνα.

Σπούδασε στο Οικονομικό τμήμα της Νομικής του Παν.Θεσσαλονίκης (1967-1971), καθώς και βαλκανικές γλώσσες στο ΙΜΧΑ.

Έζησε για μεγάλα διαστήματα στο εξωτερικό και συγκεκριμένα στο Βέλγιο (1957-1958), στην Αυστρία (1960-1961) και στην Ελβετία (1962).   Εργάστηκε ως στέλεχος εμπορικών και βιομηχανικών επιχειρήσεων (1969-1974), και ως σύμβουλος σχεδιασμού και παραγωγός ραδιοφωνικών και τηλεοπτικών προγραμμάτων στην ΕΡΤ (1982-1993).

Εκ παραλλήλου, δούλεψε σαν επιφυλλιδογράφος στην εφημ. *Θεσσαλονίκη* (1969-1976), αρθρογράφος και λογοτεχνικός κριτικός στις εφημ. Η Αυγή, Καθημερινή, Ελευθεροτυπία. Συντάκτης στο *Παγκόσμιο Βιογραφικό Λεξικό* της Εκδοτικής Αθηνών,στην εγκυκλοπαιδεία.*Πάπυρος-Λαρούς Μπριτάνικα* και αρχισυντάκτης (1992-1996) στο *Λεξικό Νεοελληνικής Λογοτεχνίας* των εκδόσεων Πατάκη.

Ιδρυτικό μέλος της Εταιρείας Συγγραφέων (1982), μέλος διοικητικών συμβουλίων της (1984,1994,1996,1997,1999) και πρόεδρός της (2009-2013). Μέλος (1984 κ.ε.) και από το 2013 πρόεδρος επιτροπών Κρατικών Βραβείων Λογοτεχνίας Υπ.Πολιτισμού. Μέλος της Οργανωτικής Επιτροπής του ετήσιου Συμποσίου Ποίησης της Πάτρας (2011 κ.ε.).

Εκτός από τις ήδη αναφερόμενες εφημερίδες, μεγάλο μέρος των 1800 βιβλιοκρισιών, μελετημάτων, πεζογραφημάτων, άρθρων, σχολίων, μεταφράσεών του βρίσκονται στα περιοδικά: Διαβάζω, Αντί, Τραμ, Εντευκτήριο, Η Λέξη, Το Δέντρο, Ευθύνη, Ρεύματα, Ελί-τροχος, Νέα Ευθύνη, Φρέαρ, Κοράλλι, Μανδραγόρας, Παρέμβαση, Ποίηση, Ποιητικά, Ποιητική, Νέα Εστία, Φιλολογική, Πόρφυρας, Ο Φιλόλογος, Σχεδία, Γραμματα και Τέχνες, Κ, και στα κυπριακά: Ακτή, `Ανευ, Μικροφιλολογικά, Σημείο, Νέα Εποχή.

## Έργα
### Ποίηση
**Αναζητώντας* (1966, εκτός εμπορίου), 
**Ο ύπνος των ερωτιδέων* (1976),

### Μελέτες σε αυτοτελείς εκδόσεις
* *Ανατομία Εποχής. Πέντε δοκίμια κοινωνικού προβληματισμού* (1973), 
**Θεωρία μορφών*: (Ζιντ, Κάφκα, Χέμινγουέη, Μαλρώ,Σαρτρ, Καμύ) (1978), 
**Γενεαλογικά.Για την ποίηση και τους ποιητές του ΄70* (1989), 
**Η πεζογραφία του Περικλή Σφυρίδη. Αυτοβιογραφικός λόγος και μυθοπλασία* (2000), 
**Από το προσωπικό στο οντολογικό. Μεταβολές της ποιητικής όρασης του Τάκη Καρβέλη* (2002), 
**`Ένας Γραικός στα ξένα. Αναγνώσεις άλλων λογοτεχνιών* (2003), 
**Η ποίηση της αφής.Δοκίμιο ερμηνείας της ποιητικής του Ανέστη Ευαγγέλου* (2009), 
**`Οψεις της κυπριακής πεζογραφίας 1900-2000* (2010), 
**Η ορεσίβια ποιητική μνήμη του Τάσου Πορφύρη. Ο μεταπόλεμος και οι ποιητές της ορεινής ενδοχώρας* (2016)

### Πεζογραφία
**Η συνάντηση Λέων Τρότσκι-Αντρέ Μαλρώ. `Ένα χρονικό* (2003)

## Τιμητικές διακρίσεις
*Κρατικό Βραβείο Δοκιμίου (Ελλάδα) (2004), 
*Βραβείο Πέτρου Χάρη Ακαδημίας Αθηνών (2004), 
*Κρατικό Βραβείο Μελέτης για την κυπριακή λογοτεχνία από μη Κύπριο (2012), 
*Βραβείο ελλαδικού Pen Club (2012)

## Παραπομπές


## Εξωτερικοί σύνδεσμοι
*Αλέξης Ζήρας στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες κριτικοί
Κατηγορία:Έλληνες μεταφραστές
The Beach Boys

Οι **Beach Boys** (*The Beach Boys*) είναι ένα αμερικανικό συγκρότημα, που δημιουργήθηκε στην Καλιφόρνια, το 1961. Η πρώτη σύνθεση του συγκροτήματος αποτελούταν από πέντε άτομα: τα αδέλφια Ουίλσον: Μπράιαν, Ντέννις και Καρλ και από τον ξάδελφο αυτών, τον Μάικ Λοβ, αλλά κι από έναν φίλο τους, τον Αλ Τζαρντίν. Το συγκρότημα ήταν κατά βάση rock, όμως πειραματίζονταν με διάφορα είδη όπως ποπ, ψυχεδελική ροκ και μπαρόκ. Το συγκρότημα γνώρισε τεράστια επιτυχία στις ΗΠΑ, όπου θεωρείται ως ένα από τα πιο δημοφιλή συγκροτήματα εκεί, ίσως και το σπουδαιότερο. Ενώ και οι κριτικές ως επί το πλείστον ήταν όλες θετικές, παγκοσμίως, αναγνωρίζοντάς το ως ένα από τα σπουδαιότερα rock συγκροτήματα όλων των εποχών.

## Δισκογραφία
**Στούντιο άλμπουμ**

* *Surfin' Safari* (1962)
* *Surfin' U.S.A.* (1963)
* *Surfer Girl* (1963)
* *Little Deuce Coupe* (1963)
* *Shut Down Volume 2* (1964)
* *All Summer Long* (1964)
* *The Beach Boys' Christmas Album* (1964)
* *The Beach Boys Today!* (1965)
* *Summer Days (And Summer Nights!!)* (1965)
* *Beach Boys' Party!* (1965)
* *Pet Sounds* (1966)
* *Smiley Smile* (1967)
* *Wild Honey* (1967)
* *Friends* (1968)
* *20/20* (1969)
* *Sunflower* (1970)
* *Surf's Up* (1971)
* *Carl and the Passions – "So Tough"* (1972)
* *Holland* (1973)
* *15 Big Ones* (1976)
* *The Beach Boys Love You* (1977)
* *M.I.U. Album* (1978)
* *L.A. (Light Album)* (1979)
* *Keepin' the Summer Alive* (1980)
* *The Beach Boys* (1985)
* *Still Cruisin*' (1989)
* *Summer in Paradise* (1992)
* *Stars and Stripes Vol. 1* (1996)
* *That's Why God Made the Radio* (2012)

## Παραπομπές


## Εξωτερικοί σύνδεσμοι

* 
* Brian Wilson's official website
* Bellagio 10452

Κατηγορία:Βραβευμένοι με Grammy
Κατηγορία:Οικογενειακά μουσικά συγκροτήματα
Κατηγορία:Μουσικά συγκροτήματα αδελφών
Κατηγορία:Rock συγκροτήματα από Καλιφόρνια
Μετρονόμος του Μαίλτσελ

μικρογραφία|Μετρονόμος του Μαίλτσελ.

Ο **μετρονόμος** (ιταλικά: metronomo, γαλλικά και αγγλικά: metronome, γερμανικά: Mertonom, λέξη ελληνικής προέλευσης που έχει επικρατήσει διεθνώς) είναι συσκευή που χρησιμοποιείται για την ρυθμική μέτρηση μιας μουσικής σύνθεσης.

## Κατασκευή
Ο Μετρονόμος του Μαίλτσελ (γερμανικά: Mälzell Metronom) πρωτοκατασκευάστηκε το 1814 από τον Γιόχαν Μέλτσελ (Johann Mälzell). Το ξύλινο κουτί από το οποίο αποτελείται το εξωτερικό του, είναι σε σχήμα πυραμίδας, ενώ στο εσωτερικό του υπάρχει ωρολογιακός μηχανισμός που θέτει σε ταλάντωση μια μακρόστενη (σε αναλογία 18 x 3) επίπεδη ατσάλινη ράβδο (εκκρεμές). Στην βάση της ράβδου υπάρχει μια μικρή τρύπα απ' όπου περνάει ο μεταλλικός άξονας γύρω από τον οποίο ταλαντεύεται η ράβδος. Όσο πιο μικρή είναι η απόσταση μεταξύ του σταθερού και του κινητού βαριδιού, τόσο πιο μεγάλος είναι ο αριθμός των ταλαντώσεων (χτύπων) του εκκρεμούς ανά λεπτό. 

## Χρήση και Λειτουργία
Ο αριθμός των ταλαντώσεων (40 ως 208 ανά λεπτό: «κλίμακα του Μαίλτσελ») που αναγράφεται πίσω από το εκκρεμές, ρυθμίζεται με ένα κινητό ραβδί.

Υπάρχουν επίσης και ηλεκτρονικοί μετρονόμοι, σε διάφορα μεγέθη.

## Παραπομπές


Κατηγορία:Μουσική
Dust in the Wind

To **Dust in the Wind** είναι ένα τραγούδι του αμερικανικού Progressive Rock συγκροτήματος Kansas, το οποίο συμπεριλήφθηκε στον δίσκο *[[Point of Know Return]]*, το 1977. Τον επόμενο χρόνο κυκλοφόρησε και ως single. Το τραγούδι το έγραψε ο Κέρι Λίβγκρεν. Οι στίχοι του κομματιού είναι περισσότερο φιλοσοφικοί. 

Το single έφτασε στο νούμερο 6 των αμερικανικών *Billboard Hot 100* και είναι το μόνο του σχήματος που έπιασε την δεκάδα σε αυτά τα chart. Ενώ στα καναδικά *RPM Top 100* έφτασε έως το νούμερο 3. Ωστόσο, έγινε χρυσό και στις δύο χώρες. Γενικότερα, πρόκειται για ένα από τα γνωστότερα τραγούδια του συγκροτήματος, έχοντας χρησιμοποιηθεί σε ταινίες αλλά και σε βιντεοπαιχνίδια.

Τα μάτια κλείνω/
μόνο για μια στιγμή, που αμέσως προσπερνά/
Τα όνειρά μου/
περνούν από μπροστά μου, τι παράξενο!/
Όλα είναι σκόνη/
σκόνη στον άνεμο είναι/
Παλιά γνωστά τραγούδια/
στα πέλαγα τ’ απέραντα σταλάζουμε/
κι αρνούμαστε πως ό, τι και να κάνουμε/
χαλάσματα στο χώμα αραδιάζουμε/
Είμαστε σκόνη,
σκόνη στον άνεμο απλά/
Λοιπόν, μην περιμένεις άλλο τώρα/
Μόνο ο ουρανός κι η γη μένουν παντοτινά/
Ο χρόνος ξεγλιστρά, δεν αγοράζεται/
με ολόκληρου αυτού του κόσμου τα λεφτά/
Όλα είναι σκόνη,
σκόνη στον άνεμο είναι/
Είμαστε σκόνη,
σκόνη στον άνεμο απλά
(Απόδοση στα Ελληνικά με διατήρηση της ρίμας και του μέτρου του πρωτότυπου: Κώστας Χ. Σπίγγος)

## Παραπομπές


Κατηγορία:Τραγούδια του 1977
Κατηγορία:Τραγούδια των Kansas
Κατηγορία:Singles του 1978
Δ΄ Εθνική ποδοσφαίρου ανδρών 1988-89

Η **Δ΄ Εθνική Κατηγορία 1988–1989** ήταν η 2η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 72 ομάδων, οι οποίες χωρίστηκαν σε 4 ομίλους των 18 ομάδων. Λόγω της αναδιάρθρωσης των εθνικών κατηγοριών και της αύξησης των ομίλων και ομάδων στην Γ΄ Εθνική και στην Δ΄ Εθνική, οι 6 πρώτοι κάθε ομίλου προβιβάστηκαν στην Γ΄ Εθνική Κατηγορία 1989–1990 ενώ καμιά ομάδα δεν υποβιβάστηκε στα τοπικά πρωταθλήματα.

## Βαθμολογίες
### 1ος Όμιλος

* Τοξότης Λάρισας: -2β.

### 2ος Όμιλος

* Εθνικός Αλεξ/πολης: -2β.

### 3ος Όμιλος

### 4ος Όμιλος

## Πηγές
* «Greece - List of Fourth Level Final Tables, 1988–1989», rsssf.com, Alexander Mastrogiannopoulos

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1988-1989
Κωνσταντίνος Νικολάγιεβιτς της Ρωσίας

Ο **Κωνσταντίνος Νικολάγιεβιτς** (ρωσ. *Константин Николаевич*, 21 Σεπτεμβρίου 1827 – 25 Ιανουαρίου 1892) από τον Οίκο του Χόλσταϊν-Γκόττορπ ήταν μεγάλος δούκας της Ρωσίας. Ήταν ο πατέρας της Όλγας, Βασίλισσας της Ελλάδας.

## Βιογραφία
Γεννήθηκε το 1827 στην Αγία Πετρούπολη. Ήταν το πέμπτο παιδί και ο δευτερότοκος γιος του Νικολάου Α΄ της Ρωσίας και της Καρλόττας της Πρωσίας (''Αλεξάνδρας Φεοντορόβνας''). Ο πατέρας του ήταν γιος του Παύλου της Ρωσίας και της Σοφίας Δωροθέας της Βυρτεμβέργης (''Μαρίας Φιόντοροβνας''). Η μητέρα του ήταν κόρη του Φρειδερίκου Γουλιέλμου Γ΄ της Πρωσίας και της Λουίζας του Μεκλεμβούργου-Στρέλιτς.

Ο μεγαλύτερος αδελφός του, Αλέξανδρος Β΄, έγινε τσάρος της Ρωσίας (1855-1881).

## Οικογένεια
Το καλοκαίρι του 1846 ο Κωνσταντίνος νυμφεύτηκε την Αλεξάνδρα των Βέττιν, κόρη του Ιωσήφ της Σαξονίας-Αλτεμβούργου. Είχαν έξι παιδιά:
* Νικόλαος (1850 - 1918), Μεγάλος Δούκας της Ρωσίας, νυμφεύτηκε την Ναντζέντα Αλεξάντροβνα φον Ντράυερ.
* Όλγα (1851 - 1926), Μεγάλη Δούκισσα της Ρωσίας, παντρεύτηκε τον Γεώργιο Α΄ της Ελλάδας.
* Βέρα (1854 - 1912), Μεγάλη Δούκισσα της Ρωσίας, παντρεύτηκε τον Ευγένιο της Βυρτεμβέργης.
* Κωνσταντίνος (1858 - 1915), Μεγάλος Δούκας της Ρωσίας, νυμφεύτηκε την Ελισάβετ της Σαξονίας-Αλτεμβούργου.
* Δημήτριος (1860 - 1919), Μεγάλος Δούκας της Ρωσίας, εκτελέστηκε μαζί με τους εξαδέλφους του, Νικόλαο Μιχαήλοβιτς και Γεώργιο Μιχαήλοβιτς.
* Βυασεσλάβ (1862 - 1879), Μεγάλος Δούκας της Ρωσίας, απεβίωσε από εγκεφαλική νόσο.

Από μία μη νόμιμη σχέση του είχε τέκνο:
* (νόθη) Μαρία Κοντούσο.
Από την ερωμένη του Άννα Κουζνέτσοβα (1847 - 1922) είχε φυσικά τέκνα, που έφεραν το επώνυμο *Κνυάζεφ*:
* (νόθη) Μαρίνα (1875 - 1941), παντρεύτηκε τον Αλεξάντρ Παύλοβιτς Γιέρσχοφ (γενν. 1861), γιο του στρατηγού Πάβελ Γιέρσχοφ.
* (νόθη) Άννα (1878 - 1920), παντρεύτηκε τον Νικολάι Νικολάγιεβιτς Λυάλιν (1869 - 1920), γιο του στρατηγού Νικολάι Λυάλιν, στρατιωτικού κυβερνήτη του Χέλσινγκφορς.

## Πρόγονοι

## Παραπομπές
* Chavchavadze, David: *The Grand Dukes*. Atlantic, 1989, ISBN 0-938311-11-5
* Ferrand, Jacques: *Descendances naturelles des souverains et grands-ducs de Russie, de 1762 à 1910: répertoire généalogique*, 1995
* King, Greg, and Wilson, Penny: * Gilded Prism*. Eurohistory, 2006, ISBN 0-9771961-4-3
* Van Der Kiste, John: *The Romanovs 1818–1959*. Sutton Publishing, 1999, ISBN 0-7509-2275-3
* Zeepvat, Charlotte: *Romanov Autumn*. Sutton Publishing, 2000, ISBN 0-7509-2739-9

Κατηγορία:Οίκος Ρομάνοφ
Κατηγορία:Μεγάλοι Δούκες της Ρωσίας
Βρωμαμίνη

Η **βρωμαμίνη** ή **(μονο)βρωμαμίδιο** (αγγλικά: *bromamine*) είναι είναι ανόργανη χημική ένωση, που περιέχει άζωτο, υδρογόνο και βρώμιο, με μοριακό τύπο **NH<sub>2</sub>Br**. Μπορεί να θεωρηθεί ότι παράγεται από την αμμωνία (NH3), αν αντικατασταθεί ένα από τα άτομα υδρογόνου της από ένα άτομο βρωμίου. Ανήκει στις «αλαμίνες».

## «Θυγατρικές» βρωμαμίνες

Ο όρος «βρωμαμίνη» επεκτείνεται επίσης και σε μια σειρά βρωμιωμένες ανόργανες και οργανικές αμίνες. Πιο συγκεκριμένα, στις **βρωμαμίνες** ανήκουν, εκτός από τη («μητρική») βρωμαμίνη, η διβρωμαμίνη (NHBr2), το τριβρωμιούχο άζωτο (NBr3), καθώς επίσης και ενώσεις των γενικών τύπων R2NBr και RNBr2, όπου τα R, που δεν είναι απαραίτητα ίδια, μπορεί να είναι μια μονοσθενής ανόργανη ή οργανική ομάδα. Επίσης, τα δυο (2) R του πρώτου τύπου (R2NBr), μπορούν να αντικατασταθούν από μια δισθενή ομάδα, σχηματίζοντας μια ετεροκυκλική ένωση.

## Παραγωγή

Σε αραιό υδατικό διάλυμα, η βρωμαμίνη παράγεται με επίδραση αμμωνίας (ΝΗ3) σε υποβρωμιώδες νάτριο (NaOBr):
\mathrm{NH_3 + NaOBr \xrightarrow{} NH_2Br + NaOH}
Το δραστικό βρωμιωτικό μέσο στην αντίδραση αυτή είναι το υποβρωμιώδες οξύ (HOBr), που παράγεται από την πρωτονίωση των υποβρωμιωδών ανιόντων του υποβρωμιώδους νατρίου.

## Χημική συμπεριφορά

Ο ομοιοπολικός δεσμός N-Br που περιέχουν οι βρωμαμίνες (μητρική και θυγατρικές) υδρολύεται γρήγορα απελευθερώνοντας υποβρωμιώδες οξύ:
\mathrm{R_2NBr + H_2O \rightleftarrows R_2NH + HOBr}


## Αναφορές και σημειώσεις


Κατηγορία:Ανόργανες ενώσεις βρωμίου
Κατηγορία:Ασταθείς ενώσεις
Κατηγορία:Ανόργανες αμίνες
Κατηγορία:Ενώσεις υδρογόνου